## El Consell autoritza un conveni amb la UV per a fomentar les vocacions STEM entre les dones jóvens

*** Amb la finalitat d’incidir en la millora de la qualitat de l’ocupació de les dones i fomentar l’elecció de professions relacionades amb la ciència i la tecnologia es realitzaran accions de divulgació entre les jóvens
* Labora subvencionarà amb un import màxim de 50.000 € la Universitat de València per a dur a terme estes accions**

El Consell ha aprovat el conveni de col·laboració entre el Servei Valencià d’Ocupació i Formació (Labora) i la Universitat de València-Estudi General, per a fomentar les vocacions STEM (ciències, tecnologia, enginyeria i matemàtiques) entre les dones jóvens de la Comunitat Valenciana.

Amb la finalitat d’incidir en la millora de la qualitat de l’ocupació de les dones i fomentar l’elecció de professions relacionades amb la ciència i la tecnologia, es duran a terme accions de divulgació de les disciplines STEM entre alumnat de centres públics de Secundària, Batxillerat i cicles formatius, així com accions de difusió dirigides fonamentalment a les jóvens d’estes disciplines.

El conveni també inclou accions de formació per al personal de Labora amb la finalitat de millorar les accions d’orientació laboral dirigida a estes àrees.

Labora subvencionarà amb un import màxim de 50.000 euros la Universitat de València per a dur a terme estes accions.

Fecha: 21/06/2024